Lav et referat af nedenstående tekst:

Tekst:
En gruppe brandmænd var i nat på vej hjem fra en mindre brand i Øster Vrå, da de uden for byen så en personbil, der var kørt galt. I bilen sad en ung mand, der var fastklemt som følge af uheldet. - Af ukendte årsager kører han ud over marken, han rammer nogen træer på vejen, og bilen slår en kolbøtte, inden den lander på hjulene igen, så det er noget heldigt, de lige kommer forbi, siger vagtchef ved Nordjyllands Politi Bruno Brix. Føreren af bilen viser sig at være en 26-årig mand fra lokalområdet, der måtte skæres fri og siden blev bragt til Aalborg Universitetshospital. Ifølge Bruno Brix skulle der dog ikke være sket alvorlig skade ved ulykken. Nordjyllands Politi har taget en blodprøve fra den 26-årige, der skal afgøre, om føreren har været spirituspåvirket. Ulykken skete på Hjørringvej uden for Øster Vrå.

Referat:
Brandmænd på vej hjem fra en opgave så i nat en forulykket personbil på en mark. Føreren sad fastklemt i bilen.